Kichwa: Uchaguzi DRC: Tarehe mpya ya kupiga kura ni Disemba 30\nKwa kuzingatia jina la hapo juu la makala ya kuwaziwa, fikiria makala.\n
Uchaguzi huo sasa umepangiwa kufanyika Jumapili tarehe 30 Desemba badala ya tarehe 23 Desemba.

Tume hiyo imesema hatua hiyo imechukuliwa kutokana na kuchelewa kwa shughuli ya kufikisha vifaa na mitambo ya kupigia kura vituoni.

Msemaji wa tume ya uchaguzi DRC CENI Jean-Pierre Kalamba likuwa awali ameiambia BBC kuwa maandalizi yalikuwa hayajakamilika. 

Mapema leo tume hiyo ilikutana na wagombea wa urais na wawakilishi wao katika kile kilichoonekana kama kutaka kupata maafikiano.

Mashine hizi za kupigia kura zimekuwa vikipingwa na upinzani

Uchaguzi wa DRC umekuwa ukisogezwa mbele kwa zaidi ya miaka miwili sasa, huku rais anayemaliza muda wake Joseph Kabila akishutumiwa kwa kutoa visingizio kadhaa vya kuahirisha uchaguzi ili aendelee kusalia madarakani. 

Wiki iliyopita ghala la tume ya uchaguzi liliopo jijini Kinshasa liliteketea kwa moto na kuunguza baadhi ya vifaa muhimu vya uchaguzi, hata hivyo, mamlaka ziliwahakikishia wananchi kuwa moto huo hautaathiri kufanyika kwa uchaguzi. 

Mamlaka zilidai kuwa moto uliozuka kwenye ghala la tume ya uchaguzi hautazuia uchaguzi wa Disemba 23.

"Tumewaambia mafundi wetu ya kwamba wafanye juhudi zao zote ili uchaguzi ufanyike Disemba 23, lakini kila wakati tunaangalia wapi walipofika. Kama haiwezekani tunapanga kuongea na wanasiasa ili kuangalia namna gani tutaweza kuahirisha uchaguzi na kuongeza siku nne, saba au 14 na sioni wapi kuna ubaya wakati tunataka kufanya mambo kwenye utaratibu mzuri," alisema Kalamba Alhamisi.   

Tangazo hilo la ghafla linatokea wakati polisi walimzuia mmojwapo wa wagombea wakuu wa upinzani wa kiti cha urais Martin Fayulu kuzindua kampeni zake katika mji mkuu wa nchi hiyo. 



Alipokuwa bado anazuiwa, Fayulu ameiambia BBC kuwa hatakubali uchaguzi uahirishwe hata kwa sekunde.

"Hatuwezi kukubali kukubali kuahirishwa kwa uchaguzi kwa namna yeyote ... (rais Joseph) Kabila amefahamu kuwa mimi naitwa mwanajeshi wa raia, ikiwa tarehe 23 hakuna uchaguzi kabila na mkuu wa tume huru ya uchaguzi wanapaswa kuondoka," amesema Fayulu. 

Kama kweli...